אריאל ויסמן

אריאל ויסמן (נולד ב-15 באפריל 1987) הוא תסריטאי, קומיקסאי, קומיקאי וסטנדאפיסט ישראלי.

ביוגרפיה
ויסמן גדל בראשון לציון.
בין השנים 2008–2009 השתתף בכתיבת תוכנית הרדיו "ץ סופית" ששודרה ברדיו תל אביב, וגילם בה דמויות שונות.

ב-2011 החל לעבוד בצוות הכותבים של התוכנית "קאמבק" ששודרה ב-HOT קומדי סנטרל. באותה שנה כתב גם לתוכנית הטלוויזיה "נבחרת ישראל בטלוויזיה" ששודרה בערוץ 10. ב-2012 כתב לתוכנית הטלוויזיה "פוטו פיניש" בהנחייתו של אלי פיניש ששודרה בערוץ הראשון. ב-2013 היה בין הכותבים לסדרת הטלוויזיה הסאטירית "היהודים באים" שיצרו נטלי מרכוס ואסף בייזר לערוץ הראשון; בעקבות סערה ציבורית שעוררה התוכנית, היא נגנזה ועלתה לשידור שנה לאחר מכן, ב-7 בנובמבר 2014. בנוסף כתב ויסמן גם לתוכניות הסאטירה "ארץ נהדרת" ו"גב האומה".

ב-2014 שיחק בסדרת הטלוויזיה "חלם בהלם", שכתב איתי רייכר וביימה שירלי שטרן.

ביולי 2017 עלתה לשידור בזכיינית "רשת" של ערוץ 2 תוכנית המערכונים "טלוויזיה מהעתיד", אותה הוא יצר, כתב  ומשתתף בה כמגיש יחד עם ניב מג'ר ויואב רבינוביץ'. לאחר מכן, ביולי 2018, נחשף בחשבון הטוויטר שלו כי לסדרה "כוח חרדון", ששודרה בסדרה זאת, עומדת לצאת עונה שנייה. 

מ-2021 מגיש את הפודקאסט הסאטירי Wako עם אשתו, הקומיקאית רחלי רוטנר, ואמיר בוקסבאום. 

ויסמן חבר בקבוצת הסטנד-אפ "כל מה שמצחיק בעולם" ומופיע לצד שאר חברי הקבוצה: ירמי שיק בלום, ניב מג'ר, גלית חוגי, תומר פישמן, ליאור אמסטרדמסקי ואסף קפלנסקי.

ויסמן הקים את הטאמבלר "מצחיקולים", בו פרסם בין השאר קומיקס פארודי על הקומיקסים של דניאלה לונדון דקל.

חיים אישיים
נשוי לרחלי רוטנר, עיתונאית, יוצרת קומיקס וקומיקאית. הזוג מתגורר בתל אביב ולהם בן.

יצירות קומיקס

"הוברט הוברט" החל להתפרסם כוובקומיקס באתר האינטרנט "דורימאני עורלה", בו הוצגו קומיקסים ואנימציות.

"אודי" הוא מדור קומיקס שבועי שהתפרסם בג'נענע, פורטל הצעירים של אתר "נענע", מה-6 בפברואר 2006 ועד ה-5 באוקטובר 2007, ולאחר מכן בין ה-20 בינואר 2008 ועד ה-13 באוגוסט 2010. אודי הופיע בנוסף גם ב"החוברת המסריחה הזאת", פרויקט קומיקס משותף לוויסמן וליוצרים אחרים.

פרסים ומועמדויות

קישורים חיצוניים

 דף הפייסבוק של אריאל ויסמן
 עידו קינן, הפאוור קאפל של ההומור העברי בפייסבוק: תילטף אוּתה כבר כסאמאמק!, באתר חדר 404, 16 במאי 2012 
 
 פסק זמן עם רחלי רוטנר, אריאל ויסמן ושמנמני, באתר "Time Out תל אביב", 12 במרץ 2014

הערות שוליים

קומיקאים יהודים ישראלים
תסריטאים ישראלים
קומיקסאים ישראלים
סטנדאפיסטים ישראלים
בוגרי גימנסיה גן נחום (ראשון לציון)
ישראלים  שנולדו ב-1987